শর্তসাপেক্ষে বিজেপিকে মিছিল করার অনুমতি দিল হাইকোর্ট!

ওয়েব ডেস্ক : রাজ্যে আইনশৃঙ্খলার অবনতি ও সাধারণ মানুষের নিরাপত্তা সুনিশ্চিতের দাবিতে দুটি জায়গায় মিটিং-মিছিল করতে চায় বিজেপি (BJP)। কিন্তু, অনুমতি দিচ্ছে না রাজ্য পুলিশের সংশ্লিট থানাগুলি। সেই অভিযোগে কলকাতা হাইকোর্টের (Calcutta High Court) দ্বারস্থ হয়েছিল বিজেপি। সেই মামলার শুনানি হল সোমবার।

সোমবার বিজেপির সেই মিছিল করার জন্য অনুমতি দিল কলকাতা হাইকোর্টের (Calcutta High Court) বিচারপতি কৌশিক চন্দের বেঞ্চ। তবে সেই মিছিলের জন্য বেশ কিছু শর্ত চাপানো হয়েছে। দুটি মিছিলেই বিরোধী দলের নেতা শুভেন্দু অধিকারির উপস্থিত থাকার কথা।

আরও খবর : হঠাৎই দিল্লিতে তলব শমীক ভট্টাচার্যকে, কারণ কী?

আদালতের তরফে নির্দেশ দিয়ে বলা হয়েছে, বিজেপি (BJP) ৪ নভেম্বর মিছিল করতে পারবে। শেষে মিটিংও করতে পারবে। সোদপুর ট্রাফিক মোড় থেকে তেঁতুলতলা মোড় পর্যন্ত মিছিল করা যাবে। সোদপুরের ক্ষেত্রে দুপুর ৩টে থেকে বিকেল ৫টার মধ্যে মিছিল-মিটিং শেষ করতে হবে। মিছিলে সর্বাধিক ১০০০ মানুষ অংশগ্রহণ করতে পারবেন।

সঙ্গে জানানো হয়েছে, ৫ নভেম্বর বেলা ২ থেকে সন্ধ্যা ৬টা পর্যন্ত মিছিল করা যাবে। বরণী পুর মোড় থেকে কারজঙ্গীর পর্যন্ত মিছিল করতে পারবে বিজেপি (BJP)। ৮ হাজার জন মিছিলে অংশগ্রহণ করতে পারবেন। সঙ্গে নির্দেশ দেওয়া হয়েছে, মিছিলের জন্য যাতে সাধারণ মানুষ, বিশেষত অফিস যাত্রীদের যাতে কোনও অসুবিধা না হয় সেদিকে নজর রাখতে হবে মিছিলের সংগঠকদের। অন্যদিকে ট্র্যাফিক চলাচলে যাতে ব্যাঘাত না ঘটে সেদিকেও নজর রাখবে পুলিশ। পাশাপাশি যাতে কোনওরকম ট্র্যাফিক নিয়ম ভঙ্গ না হয় বা কোনো দুর্ঘটনা না ঘটে সেদিকেও নজর রাখতে হবে পুলিশকে, এমনই নির্দেশ আদালতের।